CELEX: C2004/094/143
Language: fi
Date: 2004-04-17 00:00:00
Title: Luis Escobar Guerreron 12.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/53
            
         Luis Escobar Guerreron 12.2.2004 Euroopan yhteisöjen komissiota vastaan nostama kanne
   (Asia T-52/04)
   (2004/C 94/143)
   Oikeudenkäyntikieli: ranska
   Luis Escobar Guerrero, kotipaikka Luxemburgissa, asiamiehinään asianajajat Sébastian Orlandi, Albert Coolen, Jean-Noël Louis ja Etienne Marchal, prosessiosoite Luxemburgissa, on nostanut 12.2.2004 kanteen Euroopan yhteisöjen ensimmäisen oikeusasteen tuomioistuimessa Euroopan yhteisöjen komissiota vastaan.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission päätöksen ylentää kantaja palkkaluokkaan A5 vuoden 2002 ylennysmenettelyssä siltä osin, kuin ylennyksen päivämääräksi on määrätty 1.5.2003,
            
         
               —
            
            
               velvoittaa komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut:
   
   Komission päätöksen johdosta ylentää kantaja palkkaluokkaan A5 kantaja on luopunut kanteestaan asiassa T-92/03, jonka kohteena oli päätös olla ylentämättä häntä vuoden 2002 ylennysmenettelyssä. Kyseessä olevassa asiassa kantaja väittää, että komissio olisi ollut velvollinen ylentämään hänet palkkaluokkaan A5 1.4.2002 lähtien samoin ehdoin kuin muutkin virkamiehet, jotka ylennettiin tähän palkkaluokkaan vuoden 2002 ylennysmenettelyssä.
   Kantaja vetoaa kanteensa tueksi yhdenvertaisuusperiaatteen ja syrjintäkiellon loukkaamiseen, uralla etenemisen periaatteen loukkaamiseen sekä siihen, että komission päätös hyväksyä riidanalainen valitus asiassa T-92/03 ei ole tehty säännösten mukaisesti.